Ербақыт Амантайұлы 
Халқына қаламымен қызмет еткен

Қолындағы басты қаруы - қаламының құдіретімен халқына аянбай қызмет еткен журналистиканың майталманы Бақыт Мүстафиннің туғанына биыл 80 жыл толады. Қозыбаев атындағы СҚМУ-де қарымды қаламгерді еске алуга арналған "Бақыт Мұстафин - журналист, редактор, жазушы" атты ғылыми-тәжірибелік конференция өтті.
Бақыт Мүтәллапұлы 1937 жылы 10 желтоқсанда Есіл ауданына қарасты Еңбек ауылында дүниеге келген. Ауыл мектебін "алтын медальмен" бітірген ол сол жылы Қазақ мемлекеттік университетінің журналистика факультетіне түседі. Қолына дипломы тиісімен туған жеріне оралып, "Ленин туы" (қазіргі "Солтүстік Қазақстан") газетіне қызметке алынып, 2003 жылға дөйін еңбек етті және соңғы 15 жыл басылымның бас редакторы болды. Конференцияда сөз алған журналистің жары Дәмелі Бүркенқызы қаламгердің өмір белестері туралы баяндап берді. Азаматты еске апып, құрмет көрсетіп жатқан конференция үйымдастырушыларына алғысын білдірді.
Ақын, Қазақстан Жазушылар одағының мүшесі Зейнолла Әкімжанов апғашқы өлеңін газетке басқызған Бақыт Мүтәллапұлы екенін еске алды. Жазушының очерк жанрының шебері ретінде еңбек майданында да, сұрапып соғыста да ерлігімен көзге түскен жерлестері туралы бірнеше керкем туындылар жазғанына тоқталды. Кейін ол шығармалары кітап болып басылып шықты. Мысалы, 1975 жылы "Жазушы" баспасынан "Жәлел Қизатов" деген очеркі жарык, көріп, оқырман жоғары бағасын берді. Одан кейінгі "Жайнаған жер", "Құрманғали Сұрағанов", "Адам көркі еңбек", "Диқан жолы", "Далам - дәулет ордасы" атты кітаптары да көркемдік жағынан тың туындылар саналған.
Әдебиет сүйер қауым Бақыт Мустафинді балалар жазушысы ретінде жақсы таниды. Оның бұлдіршіндерге арналған әңгімелері республикалық "Балдырған" журналында үнемі басылып тұрды және осы басылым жариялаған байқауларға қатысып, төрт рет жүлдегер болған "Алғашқы қадам" атты әңгімесі орысшаға аударылып, 1982 жылы Ленинградта шығатын одақтық "Костер" журналының бірінші бәйгесін иемденген "Тәтті сәбіз", "Досыңды шақыр" атты әңгімелер жинағы да балалар әдебиетіне қосылған мол мұра. Конференцияға қатысқан  М Қозыбаев атындағы СҚМУ-дің студенті Маржан Қасымбек жазушының "Жеті қарағай" атты әңгімесін мәнерлеп оқыпберді.
Облыстық ардагерлер кеңесінің төрағасы Ескендір Елеусізов пен "Асыл мүра" орталығының жетекшісі Таңат Сүгірбаев та қаламгермен талай рет дидарласқандарын, мінезі жібектей жан болғанын еске алды. Бақыт Мүтәллапұлы жұмыс барысымен Қызылжар өңірінің барлық аудандары мен көптеген ауылдарын аралап, бағынған белестер мен кейбір келеңсіз кемшіліктерді көрсе, газет арқылы жалпақ жұртқа жеткізген. Осылайша, өңірдің дамуына өзіндік үлесін қосты. Филология ғылымдарының кандидаты, профессор Жанар Таласпаева Қызылжардан шыққан жазушылар арасында Бақыт Мұстафиннің орны бөлек екеніне тоқталды. Шоқтығы биік туындысы - "Жайнаған жер" очерктер жинағы. Тың игеру кезіндегі дала ерлерінің тынымсыз еңбегін, тұрмысын, қиын-қыстау кезендерін шеберлікпен сипаттайды. Қай шығармасында болсын сол кездегі тұрмыс-тіршіліікті, қарапайым адамдардың жан аямас адал еңбегің құрғақ идеямен әсерлемей, әдеби тілмен түсінікті етіп жазып, жеткізіп отырған.
Қаламгер "Солтүстік Қазакстан" газетінен зейнетке шыққан соң, М.Қозыбаев атындағы СҚМУ-дің журналистика кафедрасында   шәкірт  тәрбиеледі.
Өмірлік мол тәжірибесінен түйгендерін студенттерге жеткізіп, газет шығарудың қыр-сырымен таныстырды. Оның университетке ерте келіп, кеш кететінің бос уақыты болса кітапханадан шықпайтын ізденімпаздығын профессор Зарқын Тайшыбай атап өтті. Бұл мамандық 2001 жылы ашылып, алғашында журналистикаға арналған қазақша оқулықтар да жоқ болатын. Осы кемшіліктің орнын толтыру үшін Бақыт Мүтәллапұлы да әдістемелік оқулық дайындап жатқан, жүрегі соғуын тоқтатқан сәтте ол үйіндегі үстелінде осы ғылыми жұмысты жазып отырған екен.
Қызылжар өңірінің қасиетті қарашаңырағы - "Солтүстік Қазақстан" газеті кезінде "Кедей сөзі", "Бостандық туы", "Кеңес ауылы", "Ленин туы" деп атапып келгені белгілі. Елімізде тәуелсіздік таңы атқан түста басылымның "Ленин туы" деген атауын ауыстыру мәселесі туындағаны белгілі. Осы тұста "Солтүстік Қазақстан" деген нұсқаны ұсынып және оны облыс басшылары алдында дәлелдеп шыққан да осы азамат болатын. Бұл туралы журналист Өмір Есқали "Егемен Қазақстан" газетінде шыққан мақаласында былай деп жазады: "Енді бірер айдан кейін ел тәуелсіздігі күнін атап өтеміз. Осынау мерейлі мереке қарсаңында облыс басшыларына бір ұсыныспен шыққалы отырмын. Ол газет атын өзгертуге қатысты болмақ. Мәселені ұжым болып ақылдассақ "Солтүстік Қазақстан" атауына қалай қарайсыздар?" - деді. Алайда, облыстық орыс тілді газет бұл ұсыныспен келіспей, "Приишимье" деген атауды жақтап тұрып алған. Бақыт Мұстафин тығырықтан жол тауып, облыс депутаттарының сессиясында сөз алып, дәйекті пікірлермен, бұлтартпас дәлелдермен өзгелерді тоқтата білді. Осылайша, "Ленин туының" соңғы саны 27 қарашада шығып, 1 жептоқсаннан бастап "Солтүстік Қазақстан" деген атпен жариялана бастады.
"Кескіндегі асқақ ойдан 
Қыран мүсін,
Қайран-ай!
Қаламгер боп туармысың?!
Еңбегің - ел-жұртыңның игілігі,
Ендеше елден болсын шын алғысың", - деп ақын Зейнолла Әкімжановтың қаламгерге арнаған өлеңінде айтылғандай, Қызылжар елі Бақыт Мұстафиннің еңбегін, оның жазған шығармаларын ешқашан ұмытпақ емес.

